30/09/2015 | Administración LocalMunicipal
Arzúa
Anuncio de nomeamento de funcionaria de emprego eventual e as súas retribucións

O Sr. alcalde con data 14 de xullo de de 2015, ditou o seguinte DECRETO: Aprobada polo Pleno do Concello, na sesión celebrada o día 13 de xullo de 2015, a proposta que presentara para que se manteña o posto de traballo de secretaria da Alcaldía, que figura dentro do persoal eventual no cadro de persoal ao servizo desta Entidade Local, para realizar as seguintes funcións do confianza ou asesoramento: a) Xestión da axenda do alcalde. b) Apoio administrativo á Alcaldía. c) Atención directa ao cidadán en moitos dos asuntos relacionados coa Alcaldía. d) Asesoramento aos medios de comunicación. e) Intervención en actos protocolarios, institucionais e outros. f) Calquera outra función que pode considerarse propia deste posto de traballo. Resultando.- Que –segundo manifesta a interventora- nas aplicacións orzamentarias 912.110.00 nomeada “Órganos de goberno. Retribucións básicas persoal eventaul” e 912.110.01 nomeada “Órganos de goberno. Retribucións complementarias persoal eventual” (incluidas no capítulo I “Gastos de persoal” do Estado de Gastos), existen as consignacións suficientes para atender o nomeamento dunha persoa para realizar funcións cualificadas como de confianza ou asesoramento especial. Resultando.- Que este alcalde considera que dona Ikrame Maria Pacita Aiguabella Fazal, licenciada en Ciencias da Información, de 36 anos, con DNI número XXXXXXXXX, con domicilio na parroquia de Cazallas do municipio de Melide (A Coruña), está suficientemente capacitada para desempeñar calquera das funcións que quedaron indicadas, posto que ademais esas mesmas funcións xa as veu realizando –de maneira satisfactoria para este alcalde- durante o seu mandato na anterior Corporación Local. Resultando.- Que en consecuencia dona Ikrame Maria Pacita Aiguabella Fazal sería a xuízo deste alcalde a persoa idónea para desempeñar o posto de traballo de secretaria da Alcaldía, por razón das súas cualidades e da súa preparación, así como da súa especial adicación e responsabilidade demostrada durante o período de tempo indicado no que prestou o seu servizo neste Concello. Considerando.- Que o nomeamento e cese do persoal eventual, para realizar funcións cualificadas como de confianza ou asesoramento especial, corresponde ao alcalde conforme se dispón no artigo 104 nº 2 da Lei 7/1985 de 2 de abril, Reguladora das Bases do Réxime Local. Esta Alcaldía RESOLVEU: Primeiro.- Nomear como funcionaria de emprego eventual a dona Ikrame Maria Pacita Aiguabella Fazal, para realizar as funcións enumeradas na parte expositiva desta resolución, por canto que ademais ningunha de ditas funcións se encontra incluida entre as reservadas aos funcionarios de carreira polo artigo 92 nº 2 da Lei 7/1.985 de 2 de abril, Reguladora das Bases do Réxime Local; debendo empezar a prestar xa esas funcións a partir do día 15 do presente mes de xullo, e por un período de tempo que comprenderá ata que se produza o cese ou remate do mandato deste alcalde. Segundo.- Establecer para dita funcionaria de emprego o seguinte réxime retributivo: • En concepto de retribucións básicas: 720,02 euros brutos mensuais, por ser a retribución equivalente a un funcionario da clase C1, e • En concepto de retribucións complementarias: 536,67 euros, equivalente ao nivel 22 de complemento de destino dun funcionario de carreira, e 464,53 euros como complemento específico. O que supón unha retribución bruta mensual de 1.721,22 euros, mais dúas pagas extras anuais, por un importe bruto equivalente: o importe de 622,30 euros de soldo base mensual, mais o importe mensual establecido polo complemento de destino e polo complemento especifico. Terceiro.- Concretar que as anteriores retribucións experimentaran a mesma variación anual que a prevista para as retribucións do persoal ao servizo do sector público, en cada unha das sucesivas Leis de Orzamentos Xerais do Estado que se publiquen durante os anos 2016, 2017, 2018 e 2019. Cuarto.- Fixar como xornada laboral para esta funcionaria de emprego a mesma que teña establecida o persoal que presta servizos nas oficinas municipais. Quinto.- Dar traslado desta resolución a dona Sonia Seoane Mato, a efectos de quedar notificada en legal forma. Sexto.- Dispoñer a publicación deste nomeamento como funcionaria de emprego, así como o réxime das súas retribucións e a súa adicación, no Boletín Oficial da Provincia, co obxecto de dar cumprimento ao disposto no artigo 104 nº 3 da Lei 7/1985 de 2 de abril. O que se fai público, en cumprimento do disposto no artigo 104 nº 3 da Lei 7/1985 de 2 de abril, reguladora das Bases do Réxime Local. En Arzúa, a 21 de xullo de 2015. O alcalde Asdo.: José Luis García López